Ζαν Μπατίστ Φρανσουά Πιερ Μπυλιάρ

Ο Ζαν Μπατίστ Φρανσουά Πιερ Μπυλιάρ (, 4 Νοεμβρίου 1752 στο Ομπεπιέρ-σουρ-Ομπ της επαρχίας Ωτ-Μαρν - 26 Σεπτεμβρίου 1793 στο Παρίσι),  γνωστός επίσης απλά ως Πιερ Μπυλιάρ, ήταν ένας Γάλλος γιατρός και βοτανολόγος. Όταν το όνομα του αναφέρεται ως ονοματοδότης βοτανικών ειδών χρησιμοποιείται συχνά η συντομογραφία Bull. 

Ο Μπυλιάρ σπούδασε στη Λανγκρ, όπου ενδιαφέρθηκε για την φυσική ιστορία, και μετά διορίστηκε στο Αββαείο της Κλαιρβώ και αργότερα μετακόμισε στο Παρίσι όπου σπούδασε ιατρική. Εκεί άσκησε και το επάγγελμα της ιατρικής. Ήταν δάσκαλος του γιου του στρατηγού Κλωντ Ντουπάν (1686-1769). Ήταν ικανός ζωγράφος και έμαθε επίσης την τέχνη της χαρακτικής. Εφηύρε έναν τρόπο να τυπώνει πλακέτες φυσικής ιστορίας με χρώμα και χρησιμοποίησε αυτή τη μέθοδο στις δικές του δημοσιεύσεις.

Το 1779 ξεκίνησε μια εργασία για τα δηλητηριώδη φυτά της Γαλλίας. Το έργο κατασχέθηκε από την αστυνομία, επειδή θεωρήθηκε επικίνδυνο.. Πέθανε σε ηλικία 41 χρόνων κάτω από αδιευκρίνιστες συνθήκες.

To Βασικό Λεξικό της Βοτανικής, έργο του Μπυλιάρ του 1783, συνέβαλε στην διάδωση και στην παγίωση της βοτανικής ορολογίας και το σύστημα ταξινόμησης του Λινναίου. Ήταν ιδιαίτερα σημαντικό στον τομέα της μυκητολογίας, περιέχοντας περιγραφές από 393 εδώδιμα μανιτάρια.
μικρογραφία|Lycoperdon Hyemale - Πλάκα αριθμός 72 από το βιβλίο "Μανιτάρια της Γαλλίας"
Ανάμεσα στα σημαντικά είδη που περιέγραψε συμπεριλαμβάνονται ο Βωλίτης ο εδώδιμος (Boletus edulis) και ο Κοπρινόψις ο Μελανιγόνος (Coprinopsis atramentaria).

 Δημοσιεύσεις 

 1776-80, Παρισιανή Χλωρίδα (την εικονογράφηση την ζωγράφισε, χάραξε και χρωμάτησε ο ίδιος) 
 1780-93 Βοτανολόγιο της Γαλλίας 
 1783 Βασικό Λεξικό της Βοτανικής
 1784 Ιστορία των δηλητηριωδών και ύποπτων φυτών της Γαλλίας
 1791-1812 Ιστορία των μανιταριών της Γαλλίας, το οποίο ολοκληρώθηκε από τον Ετιέν Πιερ Βεντενάτ (1757-1808).
 1796 Ορνιθοθηρία

 Παραπομπές 

 Εξωτερικοί σύνδεσμοι 


Κατηγορία:Γάλλοι βοτανολόγοι
Κατηγορία:Γάλλοι μυκητολόγοι
Κατηγορία:Γάλλοι ιατροί